Megbízási szerződés

mint Megbízott között a mai napon az alábbi feltételekkel:
1 Megbízás tárgya
1.1 A Megbízó a következő feladat elvégzésével bízza meg a Megbízottat: 
Alkatrészrajzok készítése a Megbízó által nyújtott alkatrészekről. A feladat magába foglalja az alábbiakat:
· Pontos modellezés (stp, dxf fájl).
· Műhelyrajzi, gyártható dokumentáció készítés általános tűrésekkel (pdf fájlok).
A funkcionális tűréslánc optimalizálás és gyártástechnológiai dokumentáció külön megállapodás tárgyát képezi.
1.2 Megbízott a megbízást elfogadja.

2 Megbízás időtartama:
2.1 Jelen szerződés a felek általi aláírás napján lép hatályba, és a szerződésben vállalt kötelezettségek teljesítéséig, valamint a felek közötti teljes pénzügyi elszámolás lezárásáig marad hatályban.

3 Megbízási díj
A Megbízott a projekt átadását követően jogosult a számla kiállítására. A jelen szerződésben vállalt kötelezettsége teljesítése ellenében a Megbízott összesen ………………….……… Ft, azaz …………………………………..……… forint összegű számla benyújtására jogosult, amelyet a Megbízó a számla kézhezvételétől számított 8 napon belül köteles kiegyenlíteni. A vállalási díj ……… módosítási kört tartalmaz. A vállalási díjon felüli munkavégzés óradíja 10 000 Ft / óra, amely részletes időelszámolás alapján külön kerül kiszámlázásra. Megbízott által kiállított számlá(ka)t Megbízó átutalással teljesíti.

4 A megbízás teljesítése
4.1 A Megbízott a jelen szerződés teljesítése során a Megbízó utasításai szerint és érdekeinek megfelelően, a tőle elvárható legnagyobb gondossággal köteles eljárni.
4.2 A Megbízott a vállalt kötelezettségét saját költségén teljesíti.
4.3 A Megbízott a megbízás teljesítéséhez közreműködőt csak akkor vehet igénybe, ha ehhez a Megbízó előzetesen, írásban hozzájárult.
4.4 A Megbízott – köteles tájékoztatást nyújtani a tevékenységéről; különösen, ha közreműködő igénybevétele vált szükségessé, újólag felmerült körülmények az utasítások módosítását igénylik, illetőleg, ha ezen új körülmények veszélyeztetik, késleltetik, vagy gátolják a vállalt kötelezettség teljesítését. A tájékoztatás elmulasztásából eredő kárért a Megbízott a Polgári Törvénykönyv szabályai szerint felel. A gyártási, beépítési és üzemeltetési megfelelőség a Megbízó felelőssége.
4.5 A Megbízott felelőssége az általa készített digitális dokumentáció szakmai pontosságára korlátozódik.
4.6 Az az elektronikus levél, amely a teljes projekthez tartozó fájlokat tartalmazza, az átadás időpontjának minősül. A Megrendelő az átadástól számított 5 munkanapon belül jogosult módosítási igénnyel élni. Amennyiben ezen határidőn belül nem nyilatkozik, a teljesítés elfogadottnak minősül.
4.7 A Megbízott a jelen szerződés teljesítésével összefüggésben tudomására jutott üzleti és egyéb titkot, más hasonló adatot, információt köteles bizalmasan kezelni, azokat kizárólag a szerződés teljesítéséhez használhatja fel. Amennyiben a kormányzati ellenőrzésre jogosult szervek a szerződés bármely részével, vagy teljesítésével kapcsolatban információt igényelnek, úgy ezt a felek e szervek részére teljesíteni kötelesek és egyikük sem hivatkozhat üzleti titokra, vagy más bizalmassági szabályra. Ilyen esetekben az üzleti titok sérelméből eredően egyik fél sem támaszthat kártérítési igényt a másik féllel szemben.

5 Egyéb rendelkezések
5.1 A felek a jelen szerződés teljesítése során kötelesek kölcsönösen együttműködni egymással; a szerződés változtatását igénylő körülményről kötelesek haladéktalanul tájékoztatni egymást.
5.2 A felek a jelen szerződésből eredő esetleges jogvitáikat elsősorban tárgyalásos úton kötelesek rendezni; ennek eredménytelensége esetére alávetik magukat a megbízó székhelye szerinti bíróság kizárólagos illetékességének. 
5.3 A jelen szerződésben nem vagy nem kellő részletességgel szabályozott kérdések tekintetében a felek a Polgári Törvénykönyv és a magyar jog egyéb rendelkezéseit tekintik irányadónak.
Felek a jelen szerződést elolvasták, megértették, és mint akaratukkal mindenben megegyezőt jóváhagyólag aláírták.

Kelt: …………….……… , ………..… év ……………..…… hó ……… napján.

